Ons vier Melktertdag! | Maroela Media
Ons vier Melktertdag!
Alles wat jy nodig het om 'n melktertmeester te word – vir slegs R250-00
Melktert is so eie aan ons Suid-Afrikaners soos braaivleis en koeksisters en dié veelsydige dis spog boonop jaarliks met sy eie spesiale dag op 27 Februarie!
Riana Mulder, outeur van die resepteboek Deur dik en dun en die bestuurder van versamelings by die Erfenisstigting, sê baie lande in die wêreld het 'n soort variasie van melktert wat eie is aan dié lande, maar dat Suid-Afrikaanse melktert uitgeken kan word aan die kaneel of kaneelsuiker wat bo-oor gestrooi word.
"Dié soort vlatert kom oorspronklik van die Romeine af, maar wat dit Suid-Afrikaans maak is die kaneel of kaneelsuiker wat bo-oor gesprinkel word."
Elke behoorlike familieresepteboek spog gewoonlik met 'n "flatervrye" melktertresep en dié dis kan verskillende baadjies aantrek: van 'n yskoue stukkie melktert wat met kondensmelk aangemaak is (en waarvoor jou ouma haar wenkbrou sal lig en die basaartannies sal kopskud en sê "dis nie 'n regte melktert nie"), of 'n stukkie melktert wat pas uit die oond kom met kaneel daaroor gestrooi wat jou herinner aan al die nostalgie van lekkerkuier in die kombuis.
Of jy nou vieruur al in die kombuis staan om voor sonsopkoms te bak en bekommerd is daaroor om die veerligte lagies in die deeg te kry en of jy die vinnigste, maklikste resep wil probeer, koop nou dié baie spesiale Melktertmeester-stel in Maroela se aanlyn winkel, Die Koöperasie, vir slegs R250-00.
Dié stel bevat alles wat jy nodig het en moet weet om 'n melktertmeester te word: wenke van 'n melktertmeester, twee resepte ('n maklike en vinnige melktertresep en 'n melktertresep vir diegene wat hul geliefdes wil beïndruk), die mooiste Maroelaboom-stensil om jou liefde vir Afrikaans en melktert te bewys, bietjie kaneel en boonop 'n boereporselein-blikbord om jou varsgebakte melktert in te bedien.
Bederf jouself of iemand met 'n soettand met 'n Melktertmeester-stel in Maroela se aanlyn winkel, Die Koöperasie.